
ŠILUTĖS RAJONO SAVIVALDYBĖS ADMINISTRACIJOS
PLANAVIMO IR PLĖTROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TURIZMO 
TARYBOS SUDARYMO“ PROJEKTO

1. Parengto projekto tikslai ir uždaviniai.

	Projekto tikslas – sudaryti Šilutės rajono savivaldybės Turizmo tarybą (toliau – Taryba), kurioje būtų sprendžiami aktualūs rajonui turizmo klausimai.
Taryba atliks šias funkcijas:                                               
1.	teiks pasiūlymus Šilutės rajono savivaldybės institucijoms ir įstaigoms:
1.1.	 dėl savivaldybės turizmo plėtros strategijos ir priemonių plano rengimo ir įgyvendinimo;
1.2.	dėl priemonių, reikalingų savivaldybėje esančių rekreacinių teritorijų apsaugai, plėtojant jose poilsio ir turizmo veiklą, rengimo ir vykdymo;
1.3.	savivaldybės teritorijos turizmo išteklių ir paslaugų rinkos analizės, turizmo informacijos, savivaldybės įvaizdžio, reklamos ir rinkodaros klausimais;
1.4.	dėl turizmo infrastruktūros plėtojimo;
1.5.	turizmo verslo skatinimo ir rėmimo klausimais.
2.	svarstys Šilutės rajono savivaldybės dokumentų, susijusių su turizmo plėtra savivaldybėje, projektus ir teiks su jais susijusius pasiūlymus Savivaldybei.
Tarybą techniškai aptarnaus (praneš Tarybos nariams apie posėdžių laiką ir vietą, pateiks Tarybos nariams posėdžių medžiagą, rengs Tarybos posėdžių protokolus) BĮ Šilutės turizmo informacijos centras.


	
2. Kaip šiuo metu yra sureguliuoti projekte aptarti klausimai.

	Šilutės rajono savivaldybės turizmo taryba buvo patirtinta Šilutės rajono savivaldybės tarybos 2020 m. vasario 27 d. sprendimu Nr. 253 „Dėl Šilutės rajono  savivaldybės  turizmo tarybos sudarymo ir nuostatų patvirtinimo“. 


	
3. Kokių pozityvių rezultatų laukiama.

	Taryba bus nuolatinė patariamojo pobūdžio institucija, padedanti Šilutės rajono savivaldybei ir jos įstaigoms spręsti ir koordinuoti Šilutės rajono savivaldybės turizmo plėtros klausimus. 


	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Priėmus sprendimą neigiamų pasekmių nebus. 


	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Bus naikinamas Šilutės rajono savivaldybės tarybos 2020 m. vasario 27 d. sprendimas Nr. Nr. 253 „Dėl Šilutės rajono  savivaldybės  turizmo tarybos sudarymo ir nuostatų patvirtinimo“.


	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas nereikalingas.


	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Sprendimui įgyvendinti savivaldybės biudžeto lėšų nereikės.


	
8. Projekto autorius ar autorių grupė.

	Planavimo ir plėtros skyriaus viešojo administravimo institucijos specialistė Aušra Stakvilevičienė


	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Turizmo taryba


	
10. Kiti, autorių nuomone, reikalingi pagrindimai ir paaiškinimai.

